text: Franco er komin til Føroya við ferðaliði at fylgja sólarmyrkingini. (Mynd Vagnur)
text: #000001
text: Hóskvøldið stendur Franco, sum vit rópa hann í durinum hjá okkum. Ein serliga vinsalur og fittur italiumaður, sum búði fleiri ár í Føroyum, og sum hevur skrivað føroyska/italska orðabók. Hann kom fyrstu ferð til Føroya sum ferðamaður í 1982 og hevur í fleiri umførum verið aftur í Føroyum sum ferðaleiðari millum annað tvær ferðir, tá Føroyar og Italia spældu landsdystir í fótbólti. Nú er hann ferðaleiðari hjá tjúgu fólkum ymsa staðni frá í Italia, sum vildu síggja sólarmyrkingina. Franco er prátingarsamur 63 ára gamal maður. Skrivað í 2015.
text: #000002
text: “Franco” býr í lítlu fjallabygdini Riolunato skamt frá Modena í Poslættanum.
text: #000004
text: – Eg komi frá lítlu bygdini Riolunato nær býnum Modena í Poslættanum í norður Italia, har størsti býurin er Bologna, og eg var knýttur at lærustovni í býnum. Eri uppvaksin í lítlari fjallabygd við 700 fólkum, sum liggur á umleið 800 metrum frá sjóvarmálanum.
text: #000005
text: – Eftir tíðina í Danmark kom aftur til Føroya í fleiri umførum sum ferðamaður, men í 1999 til 2004 búði eg fast í Føroyum, har eg skrivaði føroyska/itatalska orðabók. Eg havi nógv góð vinfólk í Føroyum, og fyrsti veruligi vinurin í Føroyum var Djóni Dalsgarð, sum eg hitti longu á fyrstu ferðini í 1982. Í sambandi við orðabókina, kom eg at kenna Eyðun R. Jensen, sum las italskt, og sum hjálpti mær við orðabókini. Og nú standi eg aftur í gongini hjá Eyðuni og tykkum.
text: #000006
text: Franc” og Mortan sonur Eyðun inni hjá okkum. Eyðun og báðar døturnar vóru í 2009 og vitjaði “Franco” í Italia. (Mynd Vagnur)
text: #000007
text: – Í 2004 flytti eg aftur til Italia, tí tá var orðabókini liðug, og eg vildi sleppa aftur til familju og vinir. Men eg havi fleiri ferðir verið aftur í Føroyum millum annað tveir ferðir við ferðalagið, sum kom til Føroya at síggja landsdyst í fótbólti millum Føroyar og Italia. Hetta var í 2007 og 2011. Eisini var eg í Føroyum við ferðaliði, sum vildi vísa føroyingum italska mentan, har vit millum annað vístu fram ymsar dansir.
text: #000008
text: – Nú eri eg so aftur í Føroyum, og tað er mentanarhúsið í bygdini, eg komi frá, sum tók stig at fáa italsk fólk at koma til Føroyar at fylgja sólarmyrkingini. Tjúgu fólk úr fleiri plássum í Italia eru við í ferðalagnum. Tú spyrt, hvat eg fái tíðina at ganga við í Italia. Eg undirvísi í søgu, enskum, landalæru og italskum á hægri læristovni, sigur 63 ára gamali Gianfranco Contri at enda. (Vagnur)
text: #000009
text: Save my name, email, and website in this browser for the next time I comment.
text: #000011